Julian Assange

I Julian Paul Assange ( ; mibait 3 Julio 1971) metung yang Australianong periodista, publisher, and Internet activist. Pikabaluan yang dili antimong talapagsalita ampong sugung talapatuntun (editor in chief) ning WikiLeaks, metung a whistleblower website (mamalitang karinan-Aptas). Bayu ya linub king karinan-Aptas, metung yang computer programmer. Mekatuknang ne kareng miayaliwang bangsa, at migsalita neng mekatapilan tungkul king katimawan ning pamipahayag, pamag-censor, ampong mapaniasat a pamipahayag (investigative journalism).

Tetag neng Assange ing karinan-Aptas o website a WikiLeaks aniang 2006 at magsilbi ya king kayang lupung talapayu (advisory board). Kayabe ya king pamaglimbag tungkul king pamakamateng e dadalan king ukuman (extrajudicial killings) king Kenya, a peniambut nang 2009 Amnesty International Media Award. Miglimbag ya mu naman tungkul king pamanugse makalasun a basura king Africa, deng manual ning Church of Scientology, kaparalanan king Guantanamo Bay, ampo reng bancu anti ing Kaupthing ampong Julius Baer. Aniang 2010, miglimbag yang milihim a detalle tungkul king pangasangkut ning Estados Unidos kareng guerra king Afghanistan ampong Iraq. Kaibat, aniang 28 Noviembre 2010, milimbag yang lihim a cableng diplomaticong Americano.ing Wikileaks ampong reng lima nang ka-socio king media  Inaus nong mapanganib ampong mapangangas ning White House deng dapat nang Assange.

Para king obra na king WikiLeaks, tinggap neng Assange ing 2008 Economist Freedom of Expression Award ampo ing 2010 Sam Adams Award. Ing Utne Reader inaus neng metung kareng "25 Visionaries Who Are Changing Your World".  Aniang 2010, ing New Statesman binili ne king ka- 23 kareng "The World's 50 Most Influential Figures".

Aniang 30 Noviembre 2010, agpang king pamaniad ning Public Prosecution Office king Gothenburg, Sweden, Interpol mibili ya i Assange king kayang red notice list of wanted persons; panintunan de kanu bang kutnan tungkul kareng pamaglabag a sexual, at kusa yang minta king London Metropolitan Police aniang 7 Diciembre 2010. Tatanggi nong Assange deng sasangkan da kaya.

Dalerayan

Suglung palual 

 Video profile on SBS Dateline 
 
 
 Archived versions of the home page on Julian Assange's web site iq.org (at the Internet Archive)
 

1971 births
Australian activists
Australian computer programmers
Australian Internet personalities
Australian journalists
Australian people imprisoned abroad
Australian whistleblowers 
Internet activists
Living people
People from Townsville, Queensland
Prisoners and detainees of England and Wales
University of Melbourne alumni
WikiLeaks